
# Рөстәм Миңнеханов Илһам Шакировка “Фидакарь хезмәт өчен” Татарстан Республикасы медален тапшырды

*14.02.2015*Бүген Татарстан Республикасы Президенты Рөстәм Миңнеханов Россия Федерациясе һәм Татарстан Республикасы халык артисты, Г.Тукай исемендәге Дәүләт премиясе лауреаты Илһам Шакировка “Фидакарь хезмәт өчен” Татарстан Республикасы медален тапшырды.

Тантана Казан Кремлендәге Татарстан Республикасы Президенты резиденциясенең каминлы залында узды.

Рөстәм Миңнеханов мәшһүр җырчыны 80 яшьлек юбилее белән котлады, сәламәтлек теләде һәм таланты, татар мәдәниятен үстерүдә күпьеллык иҗади хезмәте өчен рәхмәт белдерде.


Моннан тыш, Татарстан Президенты юбилярга “Форд Мондео” автомобиле ачкычын тапшырды.

Бүләкләү тантанасында шулай ук ТР Президенты Аппараты җитәкчесе Әсгать Сәфәров, ТР мәдәният министры Айрат Сибагатуллин һәм башкалар катнашты.


*Белешмә өчен:*


*Илһам Шакиров 1935 елның 15 февралендә ТР Сарман районы Яңа Бүләк авылында туган.1960 елда Казан дәүләт консерваториясен тәмамлаган һәм шул елдан башлап Г.Тукай исемендәге Татар дәүләт филармониясендә әйдәп баручы солист-вокалчы булып эшләгән.*

*
**Илһам Шакиров – Россия Федерациясе һәм Татарстан Республикасы халык артисты, Г.Тукай исемендәге ТР Дәүләт премиясе лауреаты.*

*1986 елда “Халыклар дуслыгы” ордены белән бүләкләнгән.*



*15 февраль көнне кичке 5 тә Г.Камал исемендәге Татар дәүләт академия театрында Илһам Шакировның юбилей кичәсен уздыру ниятләнә.*

*
**13 март көнне Мәскәүнең Дәүләт Кремль сараенда Илһам Шакировның юбилей концертын уздыру планлаштырыла. Чара Татарстан Республикасы Хөкүмәте һәм ТР Мәдәният министрлыгы ярдәме белән узачак.*


*ТР Президенты Матбугат хезмәте, Елена Бритвина.*
Рөстәм Миңнеханов Илһам Шакировка “Фидакарь хезмәт өчен” Татарстан Республикасы медален тапшырды